निर्मला सीतारामन्
निर्मला सीतारामन् (तमिल : நிர்மலா சீதாராமன் / निर्मला चीतारामऩ् ; जन्म : १८ अगस्त, १९५९) भारत की वित्तमन्त्री हैं। सितम्बर २०१७ से मई २०१९ तक वे रक्षामन्त्री थीं और उससे पहले वे भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रह चुकी हैं। वे भारतीय जनता पार्टी (भाजपा) से संबद्ध हैं तथा पार्टी की राष्ट्रीय प्रवक्ता भी रह चुकी हैं। निर्मला सीतारमन भारत की पहली पूर्णकालिक महिला वित्त मंत्री हैं; हालांकि इंदिरा गांधी ने प्रधानमंत्री पद पर रहते हुए अतिरिक्त कार्यभार के रूप में यह मंत्रालय संभाला था।
वरुणास्त्र (टारपीडो)
वरुणास्त्र टारपीडो का जहाज लॉन्च संस्करण औपचारिक रूप से 26 जून 2016 को माननीय रक्षा मंत्री मनोहर पर्रिकर द्वारा भारतीय नौसेना में शामिल किया गया था।अपने भाषण में रक्षा मंत्री मनोहर पर्रिकर ने कहा कि सरकार वियतनाम सहित मित्र देशों के लिए टारपीडो के निर्यात के पक्ष में है।कुछ मामूली संशोधनों के साथ टारपीडो का पनडुब्बी संस्करण का परीक्षण शीघ्र किया जायेगा।भारतीय नौसेना अपने प्रयोग के लिए 73 तारपीडो का उत्पादन करने की योजना है।